Getroude paartjie word broer en suster | The Film Factory SA | Blog
Bekende getroude paartjie neem rolle aan van broer en suster
by Laret van Niekerk	Posted 27th Julie 2017 Blog, Nuus Geen Kommentaar
Die film word deur The Film Factory en Bouwer Bosch Films vervaardig onder leiding van Danie Bester, Bouwer Bosch en Leandie du Randt Bosch as vervaardigers. Die regie sal behartig word deur die bekroonde regisseur Quentin Krog van Vir die Voëls en Ballade vir 'n Enkeling faam.
Thys & Trix word landswyd op 13 April 2018 deur Ster-Kinekor Entertainment uitgereik.
Hierdie groepie kleurvolle karakters van Pelican Close in Pinnacle Point is glad nie wat 'n mens sal verwag van luukse landgoed bewoners nie, maar is enige van hulle moontlik betrokke by die vervaardiging en verspreiding van MTHC ('n kombinasie van Mandrax en Tetrahydrocannabinol), 'n verlammende hallusineringsmiddel?
Thys en Trix is broer en suster en ook ywerige maar onbeholpe polisiemanne. Thys is 'n bedagsame knoeier en Trix 'n ongeskikte, sexy rabbedoe. Hulle onderlangse twis en die feit dat hulle van kleins af sukkel om saam as 'n span te werk, veroorsaak dat hulle geskors word nadat hulle die polisiediens een keer té veel in die verleentheid stel.